pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สาร พลเอก ประยุทธ์ จันทร์โอชา นายกรัฐมนตรี เนื่องในโอกาสวันครู ครั้งที่ 65 พุทธศักราช 2564 วันที่ 16 มกราคม 2564
วันเสาร์ที่ 16 มกราคม 2564
สาร พลเอก ประยุทธ์ จันทร์โอชา นายกรัฐมนตรี เนื่องในโอกาสวันครู ครั้งที่ 65 พุทธศักราช 2564 วันที่ 16 มกราคม 2564
สาร  พลเอก ประยุทธ์ จันทร์โอชา นายกรัฐมนตรี  เนื่องในโอกาสวันครู ครั้งที่ 65 พุทธศักราช 2564  วันที่ 16 มกราคม 2564
สาร
พลเอก ประยุทธ์ จันทร์โอชา นายกรัฐมนตรี
เนื่องในโอกาสวันครู ครั้งที่ 65 พุทธศักราช 2564
วันที่ 16 มกราคม 2564
.........................
“ครู” เป็นบุคลากรสําคัญในการพัฒนาและขับเคลื่อนระบบการศึกษาของชาติและมีบทบาทในการประสิทธิ์ประสาทวิชาความรู้ ท่ามกลางการเปลี่ยนแปลงที่เกิดขึ้นอย่างรวดเร็ว ในปัจจุบัน ครูยุคใหม่จึงต้องเป็นผู้อํานวยการในการเรียนรู้ เพื่อให้เด็กและเยาวชนเข้าถึงศาสตร์สาขาต่าง ๆ เป็นผู้ที่มีความรู้ครบถ้วน เป็นคนดี มีคุณธรรม และจริยธรรม พร้อมที่จะเติบโตเป็นพลเมืองที่ดีของประเทศ รัฐบาลมีนโยบายในการเสริมสร้างและพัฒนาครูและบุคลากรทางการศึกษาให้มีมาตรฐานวิชาชีพในระดับสากล ตลอดจนนําเทคโนโลยีซึ่งมีความก้าวหน้าและนวัตกรรมมาปรับใช้ในการจัดการศึกษา การพัฒนาบุคลากรและการจัดทําแผนการศึกษาเพื่อพัฒนาเยาวชนในทุกช่วงวัยให้เป็นทรัพยากรมนุษย์ที่มีคุณค่าและมีศักยภาพสูง ดังนั้น อนาคตของชาติจึงอยู่ที่การศึกษา และการศึกษาที่มีคุณภาพย่อมเกิดจากครูที่มีคุณภาพด้วย
วันครูปีนี้ ผมได้มอบคําขวัญว่า “ครูวิถีใหม่ ใส่ใจดิจิทัล สร้างสรรค์คุณธรรมประจําชาติ” เพื่อให้ครูและบุคลากรทางการศึกษาได้ตระหนักถึงบทบาทและหน้าที่ของครูในยุคชีวิตวิถีใหม่ที่ต้อง
มีการปรับรูปแบบการเรียนการสอนและสร้างนวัตกรรมการเรียนรู้ให้พร้อมตอบสนองต่อการเปลี่ยนแปลง ครูจึงต้องได้รับการพัฒนา เสริมสร้างทักษะ ความรู้ และความสามารถด้านดิจิทัล เพื่อให้การปฏิบัติหน้าที่ดําเนินไปอย่างมีประสิทธิภาพ เหมาะสมกับการดําเนินชีวิตวิถีใหม่ นอกจากนี้ ครูยังต้องเป็นบุคลากรตัวอย่างในการประพฤติปฏิบัติตนอย่างมีคุณธรรมและจริยธรรม เป็นที่ยกย่องของผู้คนในสังคม และเป็นต้นแบบที่ดีให้แก่ศิษย์ได้ดําเนินรอยตาม เพื่อเป็นคนเก่งคนดี มีความทันสมัย มีคุณธรรมประจําใจ และเป็นอนาคตของชาติ
เนื่องในโอกาส “วันครู” ครั้งที่ 65 พุทธศักราช 2564 ผมขอส่งความปรารถนาดี และกําลังใจมายังคณาจารย์ ครู บุคลากรทางการศึกษา ผู้ประกอบวิชาชีพทางการศึกษา และเจ้าหน้าที่ที่เกี่ยวข้องทุกคนพร้อมทั้งขออาราธนาคุณพระศรีรัตนตรัย และสิ่งศักดิ์สิทธิ์ทั้งหลาย อีกทั้งเดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ได้โปรดดลบันดาลประทานพรให้ทุกท่านประสบแต่ความสุข ความเจริญ มีกําลังกาย กําลังใจที่เข้มแข็ง และสัมฤทธิผลในสิ่งที่พึงปรารถนาทุกประการโดยทั่วกัน
พลเอก ประยุทธ์ จันทร์โอชา
นายกรัฐมนตรี
รัฐบาลไทย-ข่าวทำเนียบรัฐบาล-นายกฯ ขอบคุณทุกภาคส่วน “รวมไทย สร้างชาติ ต้านภัยโควิด-19” เดินหน้าจัดตั้งรพ. สนาม ในหลายพื้นที่เสี่ยง
วันเสาร์ที่ 16 มกราคม 2564
นายกฯ ขอบคุณทุกภาคส่วน “รวมไทย สร้างชาติ ต้านภัยโควิด-19” เดินหน้าจัดตั้งรพ. สนาม ในหลายพื้นที่เสี่ยง
นายกฯ ขอบคุณทุกภาคส่วน “รวมไทย สร้างชาติ ต้านภัยโควิด-19” เดินหน้าจัดตั้งรพ. สนาม ในหลายพื้นที่เสี่ยง
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับรายงานการดําเนินการตามข้อสั่งการนายกรัฐมนตรีและหัวหน้าศูนย์บริหารสถานการณ์โควิด-19 ที่ให้ฝ่ายความมั่นคง ทหาร ร่วมกับฝ่ายปกครองและสาธารณสุข บูรณาการงานสนับสนุนการจัดตั้งโรงพยาบาลสนาม โดยเฉพาะจังหวัดเสี่ยง ซึ่งขณะนี้ได้มีการตั้งโรงพยาบาลสนามแล้วหลายพื้นที่ โดยข้อมูลจาก ศปก.ศบค. รายงานว่าได้มีการ ประสานจัดตั้งโรงพยาบาลสนามในพื้นที่ของกองทัพแล้ว จํานวน 10 แห่ง 2,106 เตียง โดยแบ่งเป็นพื้นที่กองทัพบก 6 พื้นที่ จํานวน 1,260 เตียง กองทัพอากาศ 1 พื้นที่ จํานวน 120 เตียง และกองทัพเรือ 3 พื้นที่ จํานวน 726 เตียง ทั้งนี้ ขอให้ประชาชนได้เข้าใจว่า โรงพยาบาลสนาม เป็นการจัดตั้งที่พัก สําหรับการสังเกตอาการผู้ติดเชื้อที่มีอาการเล็กน้อย หรือไม่มีอาการ ในพื้นที่ที่มีการควบคุมเท่านั้น
โฆษกประจําสํานักนายกรัฐมนตรี ยังกล่าวเพิ่มเติมว่า นายกรัฐมนตรีได้กําชับให้สาธารณสุขจังหวัดและหน่วยงานความมั่นคง ดูแลผู้ป่วยและประชาชนที่เข้ามาใช้โรงพยาบาลสนาม ปฏิบัติตามขั้นตอนระบบการรักษาและเฝ้าระวังโรคเช่นเดียวกับในโรงพยาบาล ทั้งนี้ การจัดตั้งโรงพยาบาลสนามในพื้นที่ยังเป็นภารกิจเร่งด่วนเฉพาะหน้าที่ต้องอาศัยความร่วมมือจากทุกภาคส่วน เพื่อควบคุมการแพร่ระบาดโรคโควิด-19 ให้การดูแลผู้ติดเชื้อโควิด-19 ทั้งชาวไทยและแรงงานจากประเทศเพื่อนบ้าน ซึ่งนายกรัฐมนตรียังฝากชื่นชมภาคเอกชนในหลายพื้นที่ที่ได้อนุญาตให้ใช้ที่ดินในการจัดตั้งโรงพยาบาลสนาม สะท้อนความร่วมมือร่วมใจระหว่างภาคประชาชนและรัฐบาลตามแนวทาง “รวมไทย สร้างชาติ ต้านภัยโควิด-19” ให้เป็นวัคซีนประเทศนําไทยชนะภัยโควิด-19 ด้วย
...................
รัฐบาลไทย-ข่าวทำเนียบรัฐบาล-ฟรี! ค่าดาต้าแอปหมอชนะ – เพิ่มสปีดเน็ตบ้าน สู้โควิด
วันเสาร์ที่ 16 มกราคม 2564
ฟรี! ค่าดาต้าแอปหมอชนะ – เพิ่มสปีดเน็ตบ้าน สู้โควิด
...
มาแล้วครับ...3 มาตรการช่วยลดภาระค่าอินเทอร์เน็ต
ที่กระทรวงดีอีเอส และ กสทช. จัดเต็ม
เพื่อรองรับการใช้งานแอปพลิชันต่าง ๆ
รวมถึงการทํางานที่บ้านในช่วงโควิด-19 ระบาด
.
1) เปิดให้ใช้งานแอปฯ หมอชนะ ฟรี
ไม่คิดค่าดาต้า เพื่อสนับสนุนให้ประชาชนใช้งาน
เป็นตัวช่วยในการแจ้งเตือน เมื่อมีความเสี่ยง
จากการใกล้ชิดผู้ติดเชื้อโควิด-19
.
2) เพิ่มความเร็วเน็ตบ้านสูงสุด 100/100 Mbps
แต่หากไม่ได้ใช้โครงข่ายไฟเบอร์
จะเพิ่มความเร็วให้สูงสุงตามอุปกรณ์
.
3) ออกแพ็กเกจเน็ตมือถือ 79 บ./เดือน
สําหรับแอปฯ หรือโปรแกรม Work From Home
ไม่จํากัดปริมาณการใช้งาน ความเร็วสูงสุด 10 Mbps
สมัครได้ที่ Call center ของเครือข่ายโทรศัพท์ที่ใช้อยู่
.
สอบถามข้อมูลเพิ่มเติมได้ที่ สํานักงาน กสทช. โทร. 0 2670 8888
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงแรงงาน ชวน แรงงานไทยที่ต้องการทำงานประเทศญี่ปุ่นทดสอบทักษะฝีมือแรงงานภาคอุตสาหกรรม
วันเสาร์ที่ 16 มกราคม 2564
กระทรวงแรงงาน ชวน แรงงานไทยที่ต้องการทํางานประเทศญี่ปุ่นทดสอบทักษะฝีมือแรงงานภาคอุตสาหกรรม
อธิบดีกรมการจัดหางาน เชิญชวน แรงงานที่เคยไปฝึกงานเทคนิคที่ประเทศญี่ปุ่น และผู้สนใจทั่วไปเข้าร่วมทดสอบทักษะฝีมือเพื่อสมัครทํางานในสถานะแรงงานที่มีทักษะเฉพาะในประเทศญี่ปุ่น ภาคอุตสาหกรรม 3 สาขาอาชีพ
นายสุชาติ พรชัยวิเศษกุล อธิบดีกรมการจัดหางาน เปิดเผยว่า กระทรวงยุติธรรมแห่งประเทศญี่ปุ่นได้ประสานกรมการจัดหางาน แจ้งแผนการทดสอบทักษะฝีมือแรงงานภาคอุตสาหกรรมสําหรับแรงงานไทยที่ต้องการไปทํางานในประเทศญี่ปุ่นประเภทแรงงานที่มีทักษะเฉพาะ โดยหน่วยงานประเทศญี่ปุ่นเป็นผู้ดําเนินการทดสอบ เพื่อเปิดโอกาสให้แรงงานที่เคยไปฝึกงานเทคนิคที่ประเทศญี่ปุ่น และผู้สนใจทั่วไปได้เข้าร่วมทดสอบทักษะฝีมือเพื่อสมัครทํางานในสถานะแรงงานที่มีทักษะเฉพาะในประเทศญี่ปุ่น โดยเบื้องต้น กําหนดให้เริ่มการทดสอบในเดือนมีนาคม 2564
“สําหรับแผนการทดสอบงานภาคอุตสาหกรรม 3 สาขาอาชีพ ได้แก่ 1. สาขาอาชีพการทําชิ้นส่วนเครื่องจักรกล 2. สาขาอาชีพอุตสาหกรรมเครื่องจักรอุตสาหกรรมและเครื่องมือสําหรับประกอบอุตสาหกรรม และ 3.สาขาอาชีพไฟฟ้าอิเล็กทรอนิกส์และอุตสาหกรรมสารสนเทศ ซึ่งมีประเภทงานทั้งหมด 19 ประเภทงาน ดังต่อไปนี้ 1. งานหล่อ (Casting) 2.งานหลอมโลหะ (Forging) 3. งานหล่อด้วยวิธีฉีดโลหะเหลวเข้าไปในแม่พิมพ์ (Die Casting) 4.งานขึ้นรูป (Machining) 5.งานใช้แรงอัดในการขึ้นรูปโลหะ (Metal Press) 6.งานหลอมเหล็ก (Iron Work) 7. งานผลิตโลหะแผ่น (Factory Sheet Metal Work) 8.งานชุบ (Plating) 9.งานชุบผิวอลูมิเนียม (Aluminum Anodizing Treatment) 10.งานตกแต่งขั้นสุดท้าย (Finishing) 11.งานตรวจสอบเครื่องจักร (Machinery Inspection) 12.งานบํารุงรักษาครื่องจักร (Machinery Maintenance) 13. งานประกอบอุปกรณ์อิเล็กทรอนิกส์ (Electronic Equipment Assembly) 14.งานประกอบอุปกรณ์ไฟฟ้า (Electric Equipment Assembly) 15.งานผลิตแผงวงจรไฟฟ้า (Printed Wiring Board Manufacturing) 16.งานขึ้นรูปพลาสติก (Plastic Molding) 17.งานทาสี (Painting) 18.งานเชื่อม (Welding) 19. งานบรรจุภัณฑ์ (Industrial Packaging)
ดําเนินการทดสอบโดย หน่วยทดสอบ Mitsubishi UFJ Research and Consulting Co., Ltd หน่วยทดสอบ Certify Inc. และหน่วยทดสอบ The Japan Welding Engineering Society ด้วยวิธีสอบผ่านระบบคอมพิวเตอร์ (Computer Based Test) หรือการเขียน หรือการสอบภาคปฏิบัติ (Practical skill exam) ซึ่งมีค่าใช้จ่ายในการทดสอบ จํานวน 597 บาท
ทั้งนี้ กําหนดการทดสอบอาจมีการปรับเปลี่ยนให้เหมาะสมกับสถานการณ์ ตามมาตรการป้องกันและยับยั้งการแพร่ระบาดของโรคติดเชื้อไวรัสโคโรนา 2019 (COVID -19) ของศบค.” อธิบดีกรมการจัดหางาน กล่าว
นายสุชาติ กล่าวย้ําว่า ขอให้แรงงานไทยที่สนใจร่วมการทดสอบเตรียมความพร้อมล่วงหน้าเพื่อทดสอบทักษะฝีมือฯ และระมัดระวังการโฆษณาชักชวน รวมทั้งไตร่ตรองข้อมูลต่างๆ ให้รอบคอบ เพื่อไม่ตกเป็นเหยื่อของผู้ฉวยโอกาสแสวงหาประโยชน์จากกระบวนการจัดสอบภาษาและทดสอบทักษะฝีมือในสาขาอาชีพต่างๆ ของแรงงานที่มีทักษะเฉพาะ (แรงงานฝีมือ) ในประเทศไทย
หากมีข้อสงสัยสามารถสอบถามรายละเอียดได้ที่กองบริหารแรงงานไทยไปต่างประเทศ หมายเลขโทรศัพท์ 0 2245 6708 สํานักงานจัดหางานกรุงเทพมหานครพื้นที่ 1 – 10 สํานักงานจัดหางานจังหวัดทุกจังหวัด หรือสายด่วนกระทรวงแรงงาน โทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-รมช.มนัญญา ลงพื้นที่จังหวัดปัตตานี ติดตามสถานการณ์น้ำท่วม
วันเสาร์ที่ 16 มกราคม 2564
รมช.มนัญญา ลงพื้นที่จังหวัดปัตตานี ติดตามสถานการณ์น้ําท่วม
รมช.มนัญญา ลงพื้นที่จังหวัดปัตตานี ติดตามสถานการณ์น้ําท่วม พร้อมมอบถุงยังชีพและเมล็ดพันธุ์พืชให้เกษตรกรที่ได้รับผลกระทบ
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วย นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข และนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ลงพื้นที่ตรวจราชการพื้นที่จังหวัดปัตตานี วันที่ 16 มกราคม 2564 ณ ศาลากลางจังหวัดปัตตานี โดยมี นายราชิด สุดพุ่ม ผู้ว่าราชการจังหวัดปัตตานี กล่าวรายงานสถานการณ์อุทกภัย และการให้ความช่วยเหลือผู้ประสบภัยในพื้นที่จังหวัดปัตตานี และรายงานสถานการณ์ของโรคติดเชื้อไวรัสโคโรนา 2019 (โควิด-19) ระลอกใหม่ในพื้นที่จังหวัดปัตตานี โดยสังเขป ทั้งนี้ รัฐมนตรีช่วยว่าการกระทรวงเกษตรและสหกรณ์ ยังได้มอบถุงยังชีพและเมล็ดพันธุ์พืชให้เกษตรกร สมาชิกสหกรณ์การเกษตรทุ่งลิปะสะโง จํากัด ที่ได้รับผลกระทบจากอุทกภัย พร้อมกล่าวมอบนโยบาย ผลักดันฮาลาล และสหกรณ์ปลอดดอกเบี้ย
ทั้งนี้ จังหวัดปัตตานี มีพื้นที่ได้รับผลกระทบจากสถานการณ์น้ําท่วมขัง น้ําล้นตลิ่ง ตั้งแต่วันที่ 4-15 มกราคม 2564 จํานวน 8 อําเภอ 44 ตําบล 174 หมู่บ้าน ซึ่งสถานการณ์ทั่วไปคลี่คลายแล้วทั้ง 8 อําเภอ แต่ยังคงมีน้ําท่วมขังใน 2 อําเภอ คือ อําเภอเมืองปัตตานี และอําเภอหนองจิก โดยจังหวัดปัตตานีได้ดําเนินการช่วยเหลือผู้ประสบอุทกภัยแล้ว
"เบื้องต้น กระทรวงเกษตรและสหกรณ์ ได้ส่งถุงยังชีพ 1,000 ชุดเพื่อช่วยเหลือพี่น้องเกษตรกรและประชาชนได้รับผลกระทบจากน้ําท่วม และได้มอบหมายให้เกษตรและสหกรณ์จังหวัดปัตตานี ตั้งศูนย์ซ่อมเครื่องจักรกลให้แก่พี่น้องเกษตรกรณ์ที่อุปกรณ์ทําการเกษตรได้รับความเสียหาย โดยเกษตรกรสามารถลงทะเบียน ว่าได้รับความเสียหายอะไรบ้าง กระทรวงเกษตรฯ จะเร่งดําเนินการแก้ไขปัญหาอย่างเร่งด่วน โดยแผนแก้ไขปัญหาระยะยาว กระทรวงเกษตรฯ จะสนับสนุนพันธุ์พืช ปุ๋ย พันธุ์ปลา อาหารสัตว์ ฯลฯ โดยทํางานแบบบูรณาการร่วมกันทุกหน่วยงาน" รมช.มนัญญา กล่าว
รัฐบาลไทย-ข่าวทำเนียบรัฐบาล-สธ.ยืนยันโรงพยาบาลสนามทุกแห่ง มีแนวทางการจัดการมาตรฐานเดียวกับโรงพยาบาลหลัก
วันเสาร์ที่ 9 มกราคม 2564
สธ.ยืนยันโรงพยาบาลสนามทุกแห่ง มีแนวทางการจัดการมาตรฐานเดียวกับโรงพยาบาลหลัก
กระทรวงสาธารณสุข ให้ทุกจังหวัดเตรียมจัดตั้งโรงพยาบาลสนาม เป้าหมายเพื่อดูแลผู้ติดเชื้อที่ไม่มีอาการหรืออาการน้อย ยืนยันทุกแห่งมีแนวทางการจัดการทั้งความปลอดภัย การป้องกันการแพร่เชื้อมาตรฐานเดียวกับโรงพยาบาลหลัก ขอประชาชนในพื้นที่มั่นใจ ขณะนี้เ
กระทรวงสาธารณสุข ให้ทุกจังหวัดเตรียมจัดตั้งโรงพยาบาลสนาม เป้าหมายเพื่อดูแลผู้ติดเชื้อที่ไม่มีอาการหรืออาการน้อย ยืนยันทุกแห่งมีแนวทางการจัดการทั้งความปลอดภัย การป้องกันการแพร่เชื้อมาตรฐานเดียวกับโรงพยาบาลหลัก ขอประชาชนในพื้นที่มั่นใจ ขณะนี้เปิดแล้ว 7 แห่งใน 4 จังหวัด รวมกว่า 1,900 เตียง
บ่ายวันนี้ (9 มกราคม 2564) ที่ศูนย์แถลงข่าวโรคติดเชื้อไวรัสโคโรนา 2019 กระทรวงสาธารณสุข จังหวัดนนทบุรี นายแพทย์ณัฐพงศ์ วงศ์วิวัฒน์ รองอธิบดีกรมการแพทย์ กล่าวว่า กระทรวงสาธารณสุข ได้ให้ทุกจังหวัดจัดเตรียมโรงพยาบาลสนามเพื่อรองรับผู้ติดเชื้อโควิด 19เนื่องจากต้องใช้เตียงจํานวนหนึ่งในการรักษาโรคอื่นๆ ด้วยโดยจะรับดูแลผู้ติดเชื้อที่ไม่มีอาการหรือมีอาการเล็กน้อย หากมีอาการเปลี่ยนแปลงจะส่งไปรักษาในโรงพยาบาลหลักรวมทั้งรองรับผู้ป่วยที่รักษาในโรงพยาบาลหลัก อาการดีขึ้นแล้ว ให้ครบระยะเวลากักกันโรค โดยผู้ว่าราชการจังหวัดในฐานะประธานคณะกรรมการโรคติดต่อจังหวัด ให้หน่วยงานที่เกี่ยวข้องจัดตั้ง ประสาน และทําความเข้าใจกับประชาชน สํานักงานสาธารณสุขจังหวัดรับผิดชอบด้านการแพทย์ตามมาตรฐาน เน้นเป็นสถานที่ที่ประชาชนยอมรับ อากาศถ่ายเทได้ดี การสนับสนุนทรัพยากรด้านสาธารณสุขสะดวก เช่น วัด ค่ายทหาร โรงเรียน โรงยิม หอประชุม หรือสร้างขึ้นใหม่ในสถานที่โล่งกว้าง
นายแพทย์ณัฐพงศ์กล่าวต่อว่า ในโรงพยาบาลสนาม ได้จัดเตรียมวัสดุอุปกรณ์ เครื่องมือแพทย์ ยา เวชภัณฑ์ อุปกรณ์สื่อสาร รวมทั้งระบบต่าง ๆ ภายใต้มาตรฐานกระทรวงสาธารณสุข ทั้งระบบการดูแลรักษาผู้ป่วย การขนส่งผู้ป่วยระหว่างบ้าน/ คลินิกมาโรงพยาบาลสนาม, การบริหารจัดการผู้ป่วย/ เชื่อมโยงข้อมูล สื่อสารระบบเดียวกับโรงพยาบาลหลัก, การป้องกันควบคุมการติดเชื้อและแพร่กระจายเชื้อ, ระบบสุขาภิบาล การบําบัดน้ําเสีย การระบายอากาศ การกําจัดสิ่งปฏิกูล ผ่านการตรวจสอบของกรมสนับสนุนบริการสุขภาพ, ระบบรักษาความปลอดภัย ห้ามผู้ไม่เกี่ยวข้องเข้าในสถานที่ นอกจากนี้ ยังมีการอบรมแพทย์ พยาบาล ติดตามตรวจสอบก่อนออกจากพื้นที่ เพื่อป้องกันการแพร่กระจายเชื้อ, ระบบป้องกันอัคคีภัย, ระบบสื่อสารความเสี่ยง, งานสังคมสงเคราะห์และจิตวิทยา
ขณะนี้ มีโรงพยาบาลสนามแล้วใน 4 จังหวัด ประมาณ 1,900 เตียง อยู่ที่สมุทรสาคร 2 แห่ง,ระยอง 3 แห่ง,จันทบุรีและชลบุรี จังหวัดละ 1 แห่ง และมีนโยบายให้เตรียมพร้อมจัดตั้งตามสถานการณ์ของแต่ละจังหวัดมีทีมบุคลากรด้านการแพทย์และสาธารณสุข อาสาสมัครสาธารณสุขประจําหมู่บ้าน (อสม.) เจ้าหน้าที่ฝ่ายสนับสนุน ที่เป็นจิตอาสาและทีมบุคลากรจิตอาสาจาก รร.แพทย์ ทั้งศิริราช รามาธิบดี จุฬาลงกรณ์ ธรรมศาสตร์ และโรงพยาบาลในสังกัด รวมกว่า 20 ทีม โดยผลัดเปลี่ยนทีมทุก 5-7 วัน
“รองนายกรัฐมนตรีและรัฐมนตรีว่าการกระทรวงสาธารณสุข แสดงความขอบคุณประชาชน คหบดีที่ได้แสดงความจํานงอนุเคราะห์พื้นที่ให้กระทรวงสาธารณสุข ใช้จัดตั้งโรงพยาบาลสนาม โดยรับไว้เพื่อพิจารณาความเหมาะสม ให้ประชาชนเกิดความมั่นใจ และคําถึงความรู้สึกของประชาชนในชุมชนนั้น” นายแพทย์ณัฐพงศ์กล่าว
*********************************** 9 มกราคม 2564
รัฐบาลไทย-ข่าวทำเนียบรัฐบาล-เลขาธิการฯ APT เข้าเยี่ยมคารวะ ปลัดฯดีอีเอส  เนื่องในโอกาสวันขึ้นปีใหม่ 2564
วันเสาร์ที่ 9 มกราคม 2564
เลขาธิการฯ APT เข้าเยี่ยมคารวะ ปลัดฯดีอีเอส  เนื่องในโอกาสวันขึ้นปีใหม่ 2564
เลขาธิการฯ APT เข้าเยี่ยมคารวะ ปลัดฯดีอีเอส
เนื่องในโอกาสวันขึ้นปีใหม่ 2564
เมื่อวันที่7มกราคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมให้การต้อนรับนางสาวอารีวรรณฮาวรังษีเลขาธิการองค์การโทรคมนาคมแห่งเอเชียและแปซิฟิก(APT) (Asia Pacific Telecommunity : APT)ได้เข้าเยี่ยมคารวะเนื่องในโอกาสวันขึ้นปีใหม่2564ณชั้น8สํานักงานปลัดกระทรวงดิจิทัลฯ ทั้งนี้APTเป็นองค์การทางด้านโทรคมนาคมของภูมิภาคภายใต้ความอุปถัมภ์ของคณะกรรมาธิการเศรษฐกิจและสังคมแห่งเอเชียและแปซิฟิก(UNESCAP)ซึ่งประเทศไทยได้เข้าเป็นสมาชิกก่อตั้งAPTเมื่อปีพ.ศ. 2522และเป็นที่ตั้งของสํานักงานใหญ่ณถนนแจ้งวัฒนะกรุงเทพฯมีสมาชิกจํานวน38ประเทศ
***********
รัฐบาลไทย-ข่าวทำเนียบรัฐบาล-วราวุธ" รมว.ทส. ลุยวันหยุด​ ตรวจเยี่ยมอุทยานแห่งชาติคลองลาน และอุทยานแห่งชาติแม่วงก์ พร้อมมอบของขวัญเนื่องในโอกาสวันเด็กแห่งชาติ​
วันเสาร์ที่ 9 มกราคม 2564
วราวุธ" รมว.ทส. ลุยวันหยุด​ ตรวจเยี่ยมอุทยานแห่งชาติคลองลาน และอุทยานแห่งชาติแม่วงก์ พร้อมมอบของขวัญเนื่องในโอกาสวันเด็กแห่งชาติ​
วราวุธ" รมว.ทส. ลุยวันหยุด​ ตรวจเยี่ยมอุทยานแห่งชาติคลองลาน และอุทยานแห่งชาติแม่วงก์ พร้อมมอบของขวัญเนื่องในโอกาสวันเด็กแห่งชาติ​
รัฐบาลไทย-ข่าวทำเนียบรัฐบาล-ก.แรงงาน ชวนคนพิการดวลฝีมือ ชิงเงินรางวัลกว่า 30,000 บาท
วันเสาร์ที่ 9 มกราคม 2564
ก.แรงงาน ชวนคนพิการดวลฝีมือ ชิงเงินรางวัลกว่า 30,000 บาท
รมช. แรงงาน ชวนคนพิการเข้าร่วมการแข่งขันฝีมือคนพิการแห่งชาติ ครั้งที่ 10 ดันศักยภาพแรงงาน สู่การประกอบอาชีพที่มั่นคง
วันที่9มกราคม2564ศาสตราจารย์นฤมลภิญโญสินวัฒน์รัฐมนตรีช่วยว่าการกระทรวงแรงงานเปิดเผยว่ารัฐบาลภายใต้การนําของพลเอกประยุทธ์จันทร์โอชานายกรัฐมนตรีมีนโยบายในการส่งเสริมแรงงานกลุ่มเปราะบางโดยเฉพาะแรงงานคนพิการให้มีศักยภาพในการประกอบอาชีพลดความเหลื่อมล้ําทางสังคมรวมถึงพลเอกประวิตรวงษ์สุวรรณรองนายกรัฐมนตรีมีความห่วงใยต่อแรงงานทั่วประเทศรวมทั้งแรงงานคนพิการที่กําลังได้รับผลกระทบจากสถานการณ์โควิด-19โดยมีข้อสั่งการให้กระทรวงแรงงานเร่งให้ความช่วยเหลือด้านการพัฒนาทักษะฝีมือแรงงานและการส่งเสริมอาชีพแรงงานให้ตรงกับความต้องการของตลาดแรงงานซึ่งสอดคล้องกับนโยบาย“สร้าง-ยก-ให้รวมไทยสร้างชาติ” โดยเฉพาะการ“ให้”แรงงานกลุ่มเปราะบางทางสังคมเข้าถึงการพัฒนาฝีมือแรงงานด้วยการเตรียมความพร้อมให้กับแรงงานที่ได้รับผลกระทบจากสถานการณ์การแพร่ระบาดของโควิด-19และวิกฤตเศรษฐกิจ
ศาสตราจารย์นฤมลกล่าวเพิ่มเติมว่ากระทรวงแรงงานโดยกรมพัฒนาฝีมือแรงงาน(กพร.)เป็นหน่วยงานหลักร่วมกับหน่วยงานและองค์กรที่เกี่ยวข้องกับคนพิการในการจัดงานแข่งขันฝีมือคนพิการแห่งชาติโดยครั้งนี้จัดขึ้นเป็นครั้งที่10ภายใต้ชื่องานAbilympics Thailand 2021มีสาขาที่จัดการแข่งขันแบ่งออกเป็น4กลุ่มสาขาอาชีพจํานวนทั้งสิ้น15สาขาประกอบด้วย1.กลุ่มสาขาอาชีพหัตถกรรมได้แก่สาขาสานตะกร้าถักโครเชต์เย็บปักถักร้อยถักนิตติ้งวาดภาพระบายสี2.กลุ่มสาขาอาชีพเทคโนโลยีการสื่อสารได้แก่สาขาออกแบบคาแรคเตอร์ออกแบบเว็บเพจออกแบบสิ่งพิมพ์ถ่ายภาพในสตูดิโอออกแบบโปสเตอร์พิมพ์เอกสารด้วยโปรแกรมไมโครซอฟท์เวิร์ด3.กลุ่มสาขาอาชีพอุตสาหกรรมได้แก่สาขาออกแบบสถาปัตยกรรมการก่อสร้างด้วยโปรแกรมคอมพิวเตอร์ออกแบบเพื่องานอุตสาหกรรมด้วยโปรแกรมคอมพิวเตอร์และ4.กลุ่มสาขาอาชีพบริการได้แก่สาขาตัดเย็บเสื้อผ้าสตรีระดับพื้นฐานตัดเย็บเสื้อผ้าบุรุษจะเปิดรับสมัครตั้งแต่วันที่4มกราคม2564 – 12กุมภาพันธ์2564 ณสถาบันพัฒนาฝีมือแรงงาน(สพร.)และสํานักงานพัฒนาฝีมือแรงงานทุกจังหวัด(สนพ.)
สําหรับคุณสมบัติของผู้สมัครต้องมีสัญชาติไทยเป็นคนพิการตามประกาศกระทรวงพัฒนาการสังคมและความมั่นคงของมนุษย์เรื่องประเภทและหลักเกณฑ์ความพิการฉบับที่2และต้องแสดงตนครบทั้ง3ข้อได้แก่1)ใบสมัคร2)บัตรประจําตัวประชาชน3)สําเนาสมุดประจําตัวคนพิการโดยจะแข่งขันในวันที่7พฤษภาคม2564ประกาศผลและมอบรางวัลวันที่8พฤษภาคม2564ณอิมแพ็คเมืองทองธานีอําเภอปากเกร็ดจังหวัดนนทบุรีซึ่งผู้แข่งขันที่ชนะเลิศจะได้รับรางวัลเหรียญทองรางวัลละ30,000บาทเหรียญเงิน15,000บาทเหรียญทองแดง9,000บาทและรางวัลชมเชย3,000บาท
“ในประเทศไทยยังมีผู้พิการอีกจํานวนมากที่ต้องการได้รับโอกาสการเข้าถึงในการพัฒนาทักษะอาชีพการแข่งขันนี้จะเป็นอีกเวทีหนึ่งที่ส่งเสริมและสนับสนุนให้คนพิการได้มีการพัฒนาฝีมือทางด้านอาชีพยกระดับมาตรฐานฝีมือให้สูงขึ้นเพื่อพัฒนาไปสู่ระดับสากลจนเป็นที่ยอมรับของประชาชนโดยทั่วไปเพื่อให้สังคมได้มองเห็นคุณค่าความสามารถและให้โอกาสแก่คนพิการในการประกอบอาชีพต่อไป”รมช.แรงงานกล่าวท้ายสุด
รัฐบาลไทย-ข่าวทำเนียบรัฐบาล-สุชาติ แจงผลงาน กสร.ช่วยลูกจ้างกระทบโควิดกว่า 2,900 คน ให้ได้รับเงินช่วยเหลือแล้วกว่า 264 ล้านบาท
วันเสาร์ที่ 9 มกราคม 2564
สุชาติ แจงผลงาน กสร.ช่วยลูกจ้างกระทบโควิดกว่า 2,900 คน ให้ได้รับเงินช่วยเหลือแล้วกว่า 264 ล้านบาท
สุชาติ รมว.แรงงาน แจงผลงาน กสร. ทวงสิทธิช่วยลูกจ้างถูกบริษัทเลิกจ้างกะทันหันจากโควิดรอบก่อน ติดตามเงินค่าจ้างให้ลูกจ้างวิงสแปมไปแล้ว 258 ล้านบาท และอนุมัติจ่ายเงินช่วยเหลือลูกจ้างยูนิสัน แพน (เอเซีย) จากเงินกองทุนสงเคราะห์ลูกจ้างอีกกว่า 6.7 ล้านบาท
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตนยังคงมีความห่วงใยถึงการช่วยเหลือลูกจ้างจํานวนมากที่ถูกบริษัทเลิกจ้างกะทันหันจากสถานการณ์การแพร่ระบาดของโควิด-19 ในรอบก่อน อาทิ บริษัท วิงสแปน เซอร์วิสเซส จํากัด ที่เลิกจ้างลูกจ้างจํานวน 2,500 คน บริษัท ยูนิสันแพน (เอเชีย) จํากัด เลิกจ้างลูกจ้าง จํานวน 658 คน และขณะนี้การแพร่ระบาดระลอกใหม่ มีแนวโน้มจะกระจายไปทั่วประเทศ ซึ่งอาจจะซ้ําเติมลูกจ้างได้อีกหากยังไม่ได้รับสิทธิประโยชน์ตามกฎหมาย จึงได้สั่งการให้กรมสวัสดิการและคุ้มครองแรงงาน เร่งรัด ติดตามการช่วยเหลือคุ้มครองสิทธิลูกจ้างอย่างใกล้ชิด เพื่อให้ได้รับสิทธิอย่างครบถ้วนและรวดเร็ว เพราะปัญหาค่าใช้จ่ายในเรื่องความเป็นอยู่ และปากท้องของแรงงานในปัจจุบันเป็นสิ่งที่สําคัญ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ขณะนี้กรมได้ติดตามการให้ความช่วยเหลือลูกจ้างบริษัท วิงสแปน เซอร์วิสเซส จํากัด โดยได้ดําเนินการประสาน บริษัท วิงสแปนฯ จํากัด และผู้ทําแผนฟื้นฟูบริษัท การบินไทย จํากัด (มหาชน) ทราบว่านายจ้างได้นําแคชเชียร์เช็คมาจ่ายให้กับลูกจ้างที่ถูกเลิกจ้างแล้วจํานวน 2,441 คน รวมเป็นเงิน 258,309,031.87 บาท และยังคงมีลูกจ้างที่ยังไม่ได้มารับแคชเชียร์เช็คอีกจํานวน 59 คน ซึ่งกรมได้แนะนําให้บริษัทฯ โอนเงินตามสิทธิที่ลูกจ้างพึงจะได้รับเข้าบัญชีธนาคารตามรายชื่อของลูกจ้างทั้ง 59 คนแล้ว สําหรับลูกจ้างบริษัท ยูนิสัน แพน (เอเซีย) จํากัด ที่นายจ้างไม่ปฏิบัติตามคําสั่งของพนักงานตรวจแรงงานภายในระยะเวลาที่กําหนด ซึ่งกรมได้แจ้งความดําเนินคดีต่อนายจ้างฐานฝ่าฝืนไม่ปฏิบัติตามพระราชบัญญัติคุ้มครองแรงงาน พ.ศ. 2541 แล้ว และได้อนุมัติเงินกองทุนสงเคราะห์ลูกจ้าง กรณีนายจ้างเลิกจ้างโดยไม่จ่ายเงินค่าชดเชยให้ลูกจ้างจํานวน 426 คน เป็นเงินจํานวน 6,743,750 บาท ซึ่งมีลูกจ้างมายื่นขอรับเงินกองทุนสงเคราะห์ฯ แล้ว จํานวน 175 คน เป็นเงินจํานวน 2,713,750 บาท ในขณะที่มีลูกจ้างจํานวน 252 คน ได้ทําสัญญากับนายจ้างที่ยื่นข้อเสนอว่าจะจ่ายเงินค่าชดเชย และค่าจ้างแทนการบอกกล่าวล่วงหน้าให้ ซึ่งเป็นจํานวนเงินที่ลูกจ้างพอใจ และได้ลงลายมือชื่อไว้ในสัญญาเพื่อเป็นหลักฐาน ส่วนลูกจ้างที่ยังไม่ได้เข้ามายื่นขอรับเงินกองทุนฯ กรมจะได้ประสานให้ลูกจ้างเข้ามารับเงินดังกล่าวต่อไป
รัฐบาลไทย-ข่าวทำเนียบรัฐบาล-ดีเดย์!! ตรวจคัดกรองแรงงานในโรงงานพื้นที่ควบคุมสูงสุด หวั่นโควิด-19 ระบาด และ ช่วยเหลือนายจ้าง ลูกจ้าง ตามนโยบายรัฐบาล
วันเสาร์ที่ 9 มกราคม 2564
ดีเดย์!! ตรวจคัดกรองแรงงานในโรงงานพื้นที่ควบคุมสูงสุด หวั่นโควิด-19 ระบาด และ ช่วยเหลือนายจ้าง ลูกจ้าง ตามนโยบายรัฐบาล
รัฐมนตรีว่าการกระทรวงแรงงาน เผย 9 ม.ค.64 เริ่มดําเนินมาตรการตรวจคัดกรองแรงงานในสถานประกอบการในพื้นที่ควบคุมสูงสุด ภายหลังจากที่คณะกรรมการการแพทย์ สํานักงานประกันสังคม มีมติเห็นชอบ แนวทางการคัดกรองการติดเชื้อโควิด -19 ให้แก่แรงงานทั้งคนไทยและต่างด้าว
เมื่อวันที่ 9 มกราคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโควิด-19 ที่มีการระบาดใหม่ ในขณะนี้ รัฐบาล ภายใต้การนําของ ท่าน พล.อ.ประยุทธ์ จันทร์โอชา นายกรัฐมนตรี และ รมว กลาโหม ซึ่งกระทรวงแรงงานอยู่ภายใต้การกํากับดูแลของ ท่าน พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องแรงงานและประชาชนทุกกลุ่ม ได้มีการสั่งการ และให้ดําเนินการตามมาตรการ ของศูนย์บริหารสถานการณ์โควิด – 19 (ศบค.) และในวันนี้จึงได้มอบหมายให้ รัฐมนตรีว่าการกระทรวงแรงงาน บูรณาการกับภาคส่วนที่เกี่ยวข้องในพื้นที่เพื่อทํางานเชิงรุกในการป้องกันและควบคุมการแพร่ระบาดของโรคดังกล่าว ให้มีการจํากัดอยู่ในพื้นที่ไม่ให้เกิดการแพร่ระบาดในวงกว้าง ซึ่งจะส่งผลกระทบต่อเศรษฐกิจของประเทศทั้งทางตรงและทางอ้อม ตลอดจนสุขภาวะของประชาชนทั่วประเทศ คณะกรรมการการแพทย์ ตามพระราชบัญญัติประกันสังคมจึงได้มีการประกาศกําหนดหลักเกณฑ์ และอัตราค่าบริการทางการแพทย์กรณีคัดกรองการติดเชื้อโควิด – 19 ให้ผู้ประกันตนได้รับบริการทางการแพทย์เชิงรุก เพื่อการค้นหาผู้ประกันตนที่เป็นกลุ่มเสี่ยงในสถานประกอบการ และ เป็นการช่วยเหลือ ผู้ประกอบการ ให้ดําเนินธุรกิจไปต่อโดยไม่ต้องหยุดการผลิต ค่าใช้จ่ายในการตรวจคัดกรอง กระทรวงแรงงาน โดย สํานักงานประกันสังคม ออกให้ทั้งหมด ในสําหรับจังหวัดที่เป็นพื้นที่ควบคุมสูงสุดตามระดับความรุนแรงที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด -19) มีคําสั่ง
นายสุชาติ ยังกล่าวต่อว่า ในวันนี้ (9 ม.ค.64) เป็นวันแรกในการดําเนินการเชิงรุก เพื่อบูรณาการกับหน่วยงานที่เกี่ยวข้องเข้าไปยังสถานประกอบการตรวจคัดกรองแบบ PCR ให้ลูกจ้างที่เข้าข่ายกลุ่มเสี่ยงต่อการสัมผัสเชื้อได้เข้ารับการตรวจหาเชื้อโควิด-19 ให้แก่แรงงานในสถานประกอบการพื้นที่ควบคุมสูงสุด ทั้งนี้ ขึ้นอยู่กับดุลยพินิจของคณะกรรมการโรคติดต่อแต่ละจังหวัดที่มีพื้นที่ควบคุมสูงสุด และคณะกรรมการโรคติดต่อกรุงเทพมหานคร โดยลูกจ้างที่เข้ารับการตรวจจะทราบผลภายใน 6-8 ชั่วโมง ซึ่งพบเชื้อจะต้องเข้าสู่กระบวนการดูแลรักษาตามที่กระทรวงสาธารณสุขกําหนดต่อไป
รัฐบาลไทย-ข่าวทำเนียบรัฐบาล-ปลัดวธ. นำข้าราชการประกาศเจตจำนงสุจริตและแสดงสัญลักษณ์ต่อต้านการทุจริตทั่วประเทศ
วันจันทร์ที่ 18 มกราคม 2564
ปลัดวธ. นําข้าราชการประกาศเจตจํานงสุจริตและแสดงสัญลักษณ์ต่อต้านการทุจริตทั่วประเทศ
ปลัดวธ. นําข้าราชการประกาศเจตจํานงสุจริตและแสดงสัญลักษณ์ต่อต้านการทุจริตทั่วประเทศ
เมื่อเร็วๆนี้ นางยุพา ทวีวัฒนะกิจบวร ปลัดกระทรวงวัฒนธรรม ได้นําผู้บริหารสํานักงานปลัดกระทรวงวัฒนธรรม และวัฒนธรรมจังหวัด ร่วมการประกาศเจตจํานงสุจริตและแสดงสัญลักษณ์ต่อต้านการทุจริตของกระทรวงวัฒนธรรม ผ่านระบบ video conference ไปยังสํานักงานวัฒนธรรมจังหวัดทั่วประเทศ โดยปลัดกระทรวงวัฒนธรรม ได้กล่าวนําแสดงเจตจํานงสุจริต และร่วมทําสัญลักษณ์ต่อต้านการทุจริตของสํานักงานปลัดกระทรวงวัฒนธรรมโดยพร้อมเพรียงกัน มีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้ตรวจราชการกระทรวงวัฒนธรรม ผู้บริหาร วัฒนธรรมจังหวัด และเจ้าหน้าที่ที่เกี่ยวข้องเข้าร่วม ณ ศูนย์ประชุม ชั้น ๘ กระทรวงวัฒนธรรม และสํานักงานวัฒนธรรมจังหวัดทั่วประเทศ
ปลัดกระทรวงวัฒนธรรม ได้ร่วมประกาศเจตจํานงว่า จะน้อมนําพระบรมราโชวาทของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ที่ทรงพระราชทานแก่ข้าราชการพลเรือนมาเป็นหลักยึดในการปฏิบัติหน้าที่ราชการ โดยจะใฝ่หาความรู้ในการปฏิบัติงานทั้งความรู้ในหลักวิชาการ ความรู้ในการบริหารงานตามภาระหน้าที่ และความรู้คิดวินิจฉัยที่ถูกต้องด้วยเหตุผล หลักวิชาและหลักธรรม พร้อมทั้งนํามาใช้ในการบริหาร ปฏิบัติงานของแผ่นดินให้สําเร็จตรงตามเป้าหมายด้วยความถูกต้องเป็นธรรม โปร่งใสและเป็นไปตามหลักธรรมาภิบาล พร้อมทั้งไม่ให้และไม่รับของขวัญ ของกํานัลทุกชนิดจากการปฏิบัติหน้าที่ ยึดมั่นในผลประโยชน์ของประเทศชาติและประชาชน เพื่อความมั่นคง มั่งคั่ง และยั่งยืนของราชอาณาจักรไทยสืบไป
รัฐบาลไทย-ข่าวทำเนียบรัฐบาล-รองปลัดฯ ดีอีเอส เผยขั้นตอนตรวจสอบข่าวปลอม กระตุ้นประชาชนให้รู้ทันข่าวก่อนแชร์ ผ่านรายการสถานีประชาชน ทางช่องไทยพีบีเอส
วันอังคารที่ 19 มกราคม 2564
รองปลัดฯ ดีอีเอส เผยขั้นตอนตรวจสอบข่าวปลอม กระตุ้นประชาชนให้รู้ทันข่าวก่อนแชร์ ผ่านรายการสถานีประชาชน ทางช่องไทยพีบีเอส
รองปลัดฯ ดีอีเอส เผยขั้นตอนตรวจสอบข่าวปลอม กระตุ้นประชาชนให้รู้ทันข่าวก่อนแชร์ ผ่านรายการสถานีประชาชน ทางช่องไทยพีบีเอส
เมื่อวันที่18มกราคม2564นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคมในฐานะผอ.ศูนย์ต่อต้านข่าวปลอม(Anti-Fake Center)ให้สัมภาษณ์ผ่านรายการสถานีประชาชนของสถานีโทรทัศน์ไทยพีบีเอส(Thai PBS)เพื่อสร้างความมั่นใจและความน่าเชื่อถือให้แก่ประชาชนถึงขั้นตอนกระบวนการตรวจสอบข่าวต่างๆของหน่วยงานก่อนมีการประชาสัมพันธ์และส่งต่อเพื่อให้พี่น้องประชาชนได้รับทราบโดยที่ผ่านมาศูนย์ต่อต้านข่าวปลอมได้มีการเปิดอบรมประชาชนให้รู้ทันข่าวก่อนแชร์เพื่อรับทราบข้อมูลข่าวสารที่ถูกต้องในพื้นที่4ภาคทั่วประเทศ ได้แก่เชียงใหม่อุดรธานีพังงาและอยุธยา ณห้องประชุม ชั้น8สํานักงานปลัดกระทรวงดิจิทัลเพื่อเศรษฐกิจและสังคมศูนย์ราชการฯแจ้งวัฒนะพร้อมกันนี้รองปลัดฯจะเข้าร่วมสนทนาเพื่อพูดคุยถึงการตรวจข่าวสารที่ถูกต้องกับทางรายการฯอีกครั้งในวันที่26มกราคม2564ช่วงเวลา14.05 – 15.00น.
*********
รัฐบาลไทย-ข่าวทำเนียบรัฐบาล-รมว.วธ.เข้าร่วมการประชุมคณะกรรมการระดับชาติเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. ๒๕๖๕
วันจันทร์ที่ 18 มกราคม 2564
รมว.วธ.เข้าร่วมการประชุมคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. ๒๕๖๕
รมว.วธ.เข้าร่วมการประชุมคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. ๒๕๖๕
วันที่ ๑๘ มกราคม ๒๕๖๔ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยนางยุพา ทวีวัฒนะกิจบวร ปลัดกระทรวงวัฒนธรรม เข้าร่วมการประชุมคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. ๒๕๖๕ ผ่านระบบการประชุมทางไกล (Zoom) โดยมีพลเอก ประยุทธ์ จันทร์โอชา นายกรัฐมนตรี เป็นประธานการประชุม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-พม. ร่วมประชุมเตรียมการจัดการประชุมผู้นำเขตเศรษฐกิจเอเปค และการประชุมที่เกี่ยวข้อง ในช่วงที่ประเทศไทยเป็นเจ้าภาพ ปี พ.ศ. 2565
วันจันทร์ที่ 18 มกราคม 2564
พม. ร่วมประชุมเตรียมการจัดการประชุมผู้นําเขตเศรษฐกิจเอเปค และการประชุมที่เกี่ยวข้อง ในช่วงที่ประเทศไทยเป็นเจ้าภาพ ปี พ.ศ. 2565
พม. ร่วมประชุมเตรียมการจัดการประชุมผู้นําเขตเศรษฐกิจเอเปค และการประชุมที่เกี่ยวข้อง ในช่วงที่ประเทศไทยเป็นเจ้าภาพ ปี พ.ศ. 2565
วันนี้ (18 ม.ค. 64) เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และนางจินตนา จันทร์บํารุง อธิบดีกรมกิจการสตรีและสถาบันครอบครัว ร่วมการประชุมคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปค และการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565 ครั้งที่ 1/2564 โดยมีพลเอก ประยุทธ์ จันทร์โอชา นายกรัฐมนตรี เป็นประธานการประชุม ผ่านระบบการประชุมทางไกล (Zoom Application) ณ ห้องประชุม ชั้น 9 กระทรวง พม. สะพานขาว ถนนกรุงเกษม กรุงเทพฯ
นายจุติ กล่าวว่า การประชุมครั้งนี้ นายกรัฐมนตรีได้มอบนโยบายเตรียมการและการดําเนินการในการเป็นเจ้าภาพเอเปคของไทย โดยที่ประชุมได้พิจารณาให้ความเห็นชอบต่อแผนจัดการประชุม แนวทาง และกรอบระยะเวลาที่ไทยจะเป็นเจ้าภาพจัดการประชุมเขตเศรษฐกิจเอเปคในช่วงปี 2565 และให้ความเห็นชอบต่อการแต่งตั้งคณะอนุกรรมการทั้ง 4 ด้าน ประกอบด้วยคณะอนุกรรมการด้านสารัตถะ ด้านพิธีการและอํานวยการ ด้านการรักษาความปลอดภัยและจราจร และด้านประชาสัมพันธ์ พร้อมทั้งมอบหมายภารกิจแก่อนุกรรมการแต่ละด้านดําเนินการหารือในรายละเอียดต่อไป ทั้งนี้ คณะกรรมการระดับชาติชุดดังกล่าว ได้กําหนดการประชุมหารือครั้งที่ 2/2564 ในช่วงเดือนมิถุนายน - กรกฎาคม 2564
นายจุติ กล่าวต่อไปว่า สําหรับการประชุมเอเปค ประกอบด้วยการประชุมสําคัญแบ่งออกเป็น 3 ประเภท คือ 1) การประชุมระดับนโยบาย คือ การประชุมผู้นําเขตเศรษฐกิจเอเปค การประชุมรัฐมนตรีเอเปค (ต่างประเทศและพาณิชย์) การประชุมรัฐมนตรีการค้าเอเปค การประชุมรัฐมนตรีการคลังเอเปค และการประชุมรัฐมนตรีรายสาขาต่าง ๆ 2) การประชุมระดับปฏิบัติ ได้แก่ การประชุมเจ้าหน้าที่อาวุโสเอเปค การประชุมระดับคณะกรรมการและคณะทํางานต่าง ๆ และ 3) การประชุมภาคเอกชนได้แก่ การประชุมสภาที่ปรึกษาทางธุรกิจเอเปค (APEC Business Advisory Council หรือ ABAC)
นายจุติ กล่าวเพิ่มเติมว่า ทั้งนี้ ในส่วนของกระทรวง พม. จะเป็นเจ้าภาพจัดการประชุมเอเปคด้านสตรีและเศรษฐกิจ ประจําปี 2565 (Women and the Economy Forum 2022: WEF2022) ซึ่งประกอบด้วย การประชุมหุ้นส่วนเชิงนโยบายด้านการเพิ่มการมีส่วนร่วมของสตรีในระบบเศรษฐกิจ (PPWE) การประชุมสภาคณะผู้บริหารหุ้นส่วนเชิงนโยบายด้านการเพิ่มการมีส่วนร่วมของสตรีในระบบเศรษฐกิจ (PPWE Management Council Meeting : PMCM) การประชุมระหว่างภาครัฐและเอกชน ด้านสตรีและเศรษฐกิจ (Public Private Dialogue on Women and the Economy : PPDWE) และการประชุมระดับสูงสําหรับผู้กําหนดนโยบายด้านสตรีและเศรษฐกิจ (ระดับรัฐมนตรี) (High Level Policy Dialogue on Women and the Economy : HLPDWE)
รัฐบาลไทย-ข่าวทำเนียบรัฐบาล-รมว. พม. ชื่นชมและให้กำลังใจคุณไยไหม หญิงไทยสู้ชีวิตในฝรั่งเศส
วันจันทร์ที่ 18 มกราคม 2564
รมว. พม. ชื่นชมและให้กําลังใจคุณไยไหม หญิงไทยสู้ชีวิตในฝรั่งเศส
รมว. พม. ชื่นชมและให้กําลังใจคุณไยไหม หญิงไทยสู้ชีวิตในฝรั่งเศส
วันนี้ (18 ม.ค. 64) เวลา 13.00 น. ที่ห้องประชุมชั้น 9 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้ไลน์วีดีโอพูดคุยและให้กําลังใจกับคุณพิสมัย อ็องเจอลินี (ไยไหม) หญิงไทยสู้ชีวิตวัย 42 ปี จากอําเภอบ้านแฮด จังหวัดขอนแก่น ที่ได้ไปใช้ชีวิตในต่างประเทศที่เมือง Digne les bains ประเทศฝรั่งเศส อยู่ห่างจากกรุงปารีสกว่า 800 กิโลเมตร ซึ่งคุณไยไหมได้ทําแฟนเพจ Facebook และ ช่อง YouTube ชื่อ "ไหมไทยในฝรั่งเศส" โดยมียอดผู้ติดตามหลายแสนคน
นายจุติ กล่าวต่อไปว่า เมื่อ 14 ปีที่แล้ว คุณไยไหมได้พบรักและแต่งงานกับสามีชาวฝรั่งเศส จากนั้นได้ย้ายไปอาศัยอยู่ที่ประเทศฝรั่งเศส ขณะนี้ มีลูกสาวด้วยกัน วัย 10 ขวบ คุณไยไหมได้ทํางานมาหลากหลายรูปแบบ โดยไม่เลือกงาน ทั้งงานในโรงงานร้านสะดวกซื้อ พนักงานเสริฟ ซักอบรีด และนวดแผนไทย ซึ่งปัจจุบัน ได้เปิดร้านขายอาหารทอดแบบไทยๆ ในเมืองเล็กๆของฝรั่งเศส ท่ามกลางความหนาวเย็นติดลบ 2 องศาเซลเซียส และสถานการณ์การแพร่ระบาดของโรคโควิด-19 แต่ด้วยอัธยาศัยการขายของคุณไยไหมที่มีความเป็นไทย เน้นการทักทายด้วยความเป็นกันเอง การไหว้กล่าวขอบคุณทั้งภาษาฝรั่งเศสและภาษาไทยและการจดจําลูกค้าได้ดี จึงสร้างความประทับใจให้กับลูกค้าเป็นอย่างมาก ซึ่งส่วนใหญ่เป็นผู้สูงอายุ อีกทั้งยังชอบใส่ชุดไทย เล่าเรื่องเมืองไทย และมีน้ําใจแบบไทยๆ ต่อทุกคน จนทําให้สื่อท้องถิ่นของฝรั่งเศสเข้ามาติดตามทําข่าว
นายจุติ กล่าวเพิ่มเติมว่า ตนขอชื่นชมและเป็นกําลังใจในการสู้ชีวิตของคุณไยไหม และได้แสดงออกซึ่งความเป็นไทยทั้งการพูดจา กิริยา มารยาท และการแต่งกาย เพื่อให้คนต่างชาติได้รับรู้และเข้าใจถึงความเป็นไทยในต่างแดน และขอเป็นกําลังใจในการสู้ชีวิตสําหรับคนไทยทุกคนในต่างประเทศ
รัฐบาลไทย-ข่าวทำเนียบรัฐบาล-ปลัด พม. ฝากพ่อ แม่ ผู้ปกครอง ดูแลบุตรหลานที่บ้านอย่างใกล้ชิด ในช่วงโควิด-19
วันจันทร์ที่ 18 มกราคม 2564
ปลัด พม. ฝากพ่อ แม่ ผู้ปกครอง ดูแลบุตรหลานที่บ้านอย่างใกล้ชิด ในช่วงโควิด-19
ปลัด พม. ฝากพ่อ แม่ ผู้ปกครอง ดูแลบุตรหลานที่บ้านอย่างใกล้ชิด ในช่วงโควิด-19
วันนี้ (18 ม.ค. 64) เวลา 14.00 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ขณะนี้มีการนําเสนอข่าวจํานวนมากเกี่ยวกับการกระทําความรุนแรงและล่วงละเมิดทางเพศกับเด็กและเยาวชน โดยเฉพาะในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ทําให้เด็กและเยาวชนต้องเรียนหนังสือออนไลน์และใช้ชีวิตในบ้านพักอาศัยตามมาตรการป้องกันการแพร่ระบาดของโรคโควิด-19 ซึ่งมีหลายครอบครัวที่พ่อ แม่ ผู้ปกครอง ต้องออกไปทํางานนอกบ้าน ทําให้ไม่มีคนคอยดูแลบุตรหลาน ทั้งนี้ ตนมีความห่วงใยสวัสดิภาพของเด็กและเยาวชนเหล่านี้โดยกระทรวง พม. มีภารกิจสําคัญในการปกป้องและคุ้มครองสวัสดิภาพเด็กและเยาวชน จึงขอย้ําเตือนพ่อ แม่ ผู้ปกครอง รวมทั้งเพื่อนบ้านและคนในชุมชน ช่วยกันเฝ้าระวัง สอดส่อง ดูแลพฤติกรรมบุตรหลานอย่างใกล้ชิด เพื่อป้องกันการถูกกระทําความรุนแรงและล่วงละเมิดทางเพศ นอกจากนี้ ยังขอให้อาสาสมัครพัฒนาสังคมและความมั่นคงของมนุษย์ (อพม.) เป็นหูเป็นตาช่วยกันดูแลสอดส่องและแจ้งเหตุแก่เจ้าหน้าที่ทันทีเมื่อเกิดเหตุ เพื่อให้เกิดการช่วยเหลือทันท่วงที
นางพัชรี กล่าวเพิ่มเติมว่า ทั้งนี้ หากพ่อ แม่ ผู้ปกครอง ประสบปัญหาบุตรหลาน ถูกกระทําความรุนแรงและล่วงละเมิดทางเพศ หรือพบเห็นปัญหาดังกล่าว สามารถขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 ตลอด 24 ชั่วโมง ซึ่งปัจจุบันศูนย์ช่วยเหลือสังคม สายด่วน พม. โทร. 1300 ได้ขยายการให้บริการทั่วประเทศ โทรที่ไหนติดที่นั่น เพื่อการช่วยเหลือได้อย่างรวดเร็วยิ่งขึ้น หรือติดต่อด้วยตนเองได้ที่สํานักงานพัฒนาสังคมและความมั่นคงมนุษย์จังหวัดทุกจังหวัด
รัฐบาลไทย-ข่าวทำเนียบรัฐบาล-คกก. อนุรักษ์และพัฒนากรุงรัตนโกสินทร์และเมืองเก่า ประกาศเพิ่ม 3 เมือง เมืองเก่าอุทัยธานี เมืองเก่าตรัง เมืองเก่าฉะเชิงเทรา เป็นเขตพื้นที่เมืองเก่า ส่งเสริมคุณค่าทางมรดกทางวัฒนธรรม
วันจันทร์ที่ 18 มกราคม 2564
คกก. อนุรักษ์และพัฒนากรุงรัตนโกสินทร์และเมืองเก่า ประกาศเพิ่ม 3 เมือง เมืองเก่าอุทัยธานี เมืองเก่าตรัง เมืองเก่าฉะเชิงเทรา เป็นเขตพื้นที่เมืองเก่า ส่งเสริมคุณค่าทางมรดกทางวัฒนธรรม
คกก. อนุรักษ์และพัฒนากรุงรัตนโกสินทร์และเมืองเก่า ประกาศเพิ่ม 3 เมือง เมืองเก่าอุทัยธานี เมืองเก่าตรัง เมืองเก่าฉะเชิงเทรา เป็นเขตพื้นที่เมืองเก่า ส่งเสริมคุณค่าทางมรดกทางวัฒนธรรมเก่า
วันนี้ (18 ม.ค. 63) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการอนุรักษ์และพัฒนากรุงรัตนโกสินทร์และเมืองเก่า ครั้งที่ 1/2564 ผ่านระบบ Video Conference โดยที่ประชุมมีมติเห็นชอบให้ประกาศเขตพื้นที่เมืองเก่าเพิ่มเติม 3 เมือง ประกอบไปด้วย เมืองเก่าอุทัยธานี เมืองเก่าตรัง และเมืองเก่าฉะเชิงเทรา ตามระเบียบสํานักนายกรัฐมนตรี ว่าด้วยการอนุรักษ์และพัฒนากรุงรัตนโกสินทร์และเมืองเก่า พ.ศ. 2546
พร้อมกันนี้ ที่ประชุมมีมติเห็นชอบแนวทางการอนุรักษ์และพัฒนาเมืองเก่า ครอบคลุมพื้นที่บริเวณสําคัญของเมืองเก่าแต่ละเมืองด้วย เช่น เมืองเก่าอุทัยธานี จะครอบคลุมวัดอุโปสถาราม เขาสะแกรัง ย่านชุมชนตรอกยาจีน และชุมชนชาวแพแม่น้ําสะแกกรัง เมืองเก่าตรัง จะครอบคลุมบ้านพักผู้ว่าราชการจังหวัดตรัง วิหารคริสตจักรตรัง อาคารสโมสรข้าราชการ หอนาฬิกาจังหวัดตรัง สถานีรถไฟตรัง และตึกแถวย่านประวัติศาสตร์ทับเที่ยง และเมืองเก่าฉะเชิงเทรา ครอบคลุมป้อมและกําแพงเมืองฉะเชิงเทราบริเวณริมฝั่งแม่น้ําบางปะกง วัดโสธรวรารามวรวิหาร ศาลหลักเมืองฉะเชิงเทรา ตําหนักกรมหมื่นมรุพงษ์ศิริพัฒน์ อนุสาวรีย์พระยาศรีสุนทรโวหาร อาคารไม้สัก 100 ปี และย่านการค้าตลาดสดทรัพย์สินพระมหากษัตริย์ รวมถึงเมืองเก่าฉะเชิงเทราได้พิจารณาเพิ่มเติมการกําหนดขอบเขตพื้นที่ต่อเนื่องเป็นระยะ 200 เมตรจากขอบเขตพื้นที่เมืองเก่าให้สอดรับกับแผนพัฒนาพื้นที่ตามแผนการดําเนินโครงการเขตพัฒนาพิเศษตะวันออก (Eastern Economic Corridor: EEC) อีกด้วย
ทั้งนี้ ที่ประชุมได้มีมติเห็นชอบแผนแม่บทและผังแม่บทการอนุรักษ์และพัฒนาบริเวณเมืองเก่า 5 เมือง ได้แก่ เมืองเก่าสกลนคร เมืองเก่าระนอง เมืองเก่าราชบุรี เมืองเก่าตาก และเมืองเก่าแพร่ เพื่อนําเสนอคณะรัฐมนตรีต่อไป โดยรองนายกรัฐมนตรีย้ําให้ทุกจังหวัดที่เป็นเขตพื้นที่เมืองเก่านําแผนแม่บทฯ ไปขับเคลื่อนเพื่ออนุรักษ์และพัฒนามรดกวัฒนธรรมเมืองเก่าต่อไป
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สรรพากรปรับโฉม My Tax Account ผู้เสียภาษีสามารถตรวจเช็คข้อมูลค่าลดหย่อนบนระบบได้ด้วยตนเอง รวม 9 รายการ
วันจันทร์ที่ 18 มกราคม 2564
สรรพากรปรับโฉม My Tax Account ผู้เสียภาษีสามารถตรวจเช็คข้อมูลค่าลดหย่อนบนระบบได้ด้วยตนเอง รวม 9 รายการ
กรมสรรพากรพัฒนาระบบ My Tax Account ใหม่ ช่วยให้ผู้เสียภาษีเข้าถึงข้อมูลและบริการบนอินเทอร์เน็ต ตรวจสอบข้อมูลค่าลดหย่อนต่างๆ ด้วยตนเองได้ถึง 9 รายการ ก่อนยื่นแบบ ภ.ง.ด.90 หรือ ภ.ง.ด.91 ตรวจสอบสถานะการขอคืนภาษี และการนําส่งเอกสารหลักฐานประกอบขอคืนภาษี
กรมสรรพากรพัฒนาระบบ My Tax Account ใหม่ ช่วยให้ผู้เสียภาษีเข้าถึงข้อมูล และบริการบนเครือข่ายอินเทอร์เน็ต ตรวจสอบข้อมูลค่าลดหย่อนต่างๆ ด้วยตนเองได้ถึง 9 รายการ ก่อนยื่นแบบ ภ.ง.ด.90 หรือ ภ.ง.ด.91 ตรวจสอบสถานะการขอคืนภาษี และการนําส่งเอกสารหลักฐานประกอบการขอคืนภาษี พร้อมเพิ่มระบบรักษาความปลอดภัยของข้อมูลให้เข้มขึ้น
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “เพื่อเป็นการอํานวยความสะดวกให้กับผู้เสียภาษี กรมสรรพากรได้พัฒนาระบบ My Tax Account ให้เป็นช่องทางเข้าถึงข้อมูลและบริการที่เกี่ยวข้องกับผู้เสียภาษีบนเครือข่ายอินเทอร์เน็ต ระบบนี้ช่วยให้ผู้เสียภาษีตรวจสอบข้อมูลค่าลดหย่อนต่างๆ ด้วยตนเองก่อนการยื่นแบบแสดงรายการ โดยได้เพิ่มข้อมูล ค่าลดหย่อนรวมเป็น 9 รายการ ประกอบด้วย เงินสมทบกองทุนประกันสังคม เบี้ยประกันสุขภาพของผู้มีเงินได้ เงินบริจาคผ่านระบบ e-Donation เงินสะสมกองทุนบําเหน็จบํานาญข้าราชการ (กบข.) เบี้ยประกันชีวิต เบี้ยประกันชีวิตแบบบํานาญ เบี้ยประกันสุขภาพบิดา มารดา ดอกเบี้ยเงินกู้ยืมเพื่อซื้อ เช่าซื้อ หรือสร้างที่อยู่อาศัย (กรณีกู้คนเดียว) และเงินสะสมกองทุนการออมแห่งชาติ (กอช.) รวมทั้งข้อมูลเงินได้พึงประเมินตามมาตรา 40 (1) แห่งประมวลรัษฎากร สําหรับข้าราชการ และภาษีเงินได้หัก ณ ที่จ่าย ที่ได้รับจากกรมบัญชีกลาง ผู้เสียภาษีสามารถนําข้อมูลที่ปรากฏในระบบ My Tax Account ไปใช้ประกอบการยื่นแบบแสดงรายการภาษี ภ.ง.ด.90 หรือ ภ.ง.ด.91 ได้ทันที โดยไม่ต้องกรอกข้อมูลซ้ํา รวมทั้งสามารถตรวจสอบสถานะการขอคืนภาษี และการนําส่งเอกสารหลักฐานเพื่อประกอบการพิจารณาคืนภาษีได้อีกด้วย”
โฆษกกรมสรรพากร กล่าวเพิ่มเติมว่า “สําหรับข้อมูลที่แสดงบนระบบ My Tax Account เป็นข้อมูลที่กรมสรรพากรได้รับจากหน่วยงานภายนอกหากพบว่าไม่ถูกต้อง ไม่ครบถ้วน ผู้เสียภาษีสามารถติดต่อ ไปยังหน่วยงานที่ส่งข้อมูลให้แก่กรมสรรพากรได้ ที่สําคัญกรมสรรพากรได้พัฒนาระบบการยืนยันตัวตน เพื่อยกระดับการคุ้มครองข้อมูลส่วนบุคคลให้มีความปลอดภัย ป้องกันการสวมรอยในการเข้าทํารายการ เพราะนอกจากการเข้าใช้งานโดยกรอก Username และ Password ของระบบ e-Filing พร้อมทั้งระบุ Laser ID หลังบัตรประจําตัวประชาชน (กรณีบุคคลธรรมดาสัญชาติไทย) แล้ว ยังมีการยืนยันตัวตนด้วยรหัส One Time Password (OTP) เพิ่มขึ้น เพื่อให้เจ้าของข้อมูลมั่นใจในความปลอดภัยของข้อมูลมากยิ่งขึ้นด้วย”
หากมีข้อสงสัยสามารถสอบถามรายละเอียดได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ไขข้อข้องใจ! ทีมพัฒนาแอปหมอชนะยุติบทบาท
วันจันทร์ที่ 18 มกราคม 2564
ไขข้อข้องใจ! ทีมพัฒนาแอปหมอชนะยุติบทบาท
...
เป็นที่วิพากษ์วิจารณ์กันมากกับกระแสข่าว
กลุ่มอาสาสมัครพัฒนาแอปพลิเคชัน “หมอชนะ”
ประกาศยุติบทบาท และส่งต่อให้ภาครัฐดูแลเต็มตัว
.
เรื่องนี้มีคํายืนยันจากกระทรวงดีอีเอส ว่า
ทุกฝ่ายทั้งดีอีเอส สํานักงานพัฒนารัฐบาลดิจิทัล
และกลุ่มผู้พัฒนาแอปฯ หมอชนะ “ยังทํางานร่วมกัน”
.
แต่การส่งต่อแอปฯ หมอชนะ ให้ภาครัฐกํากับอย่างเต็มตัว
เกิดขึ้นเมื่อเดือน ธ.ค. 63 หลังจากโรคโควิดระลอกใหม่ระบาด
มีความรุนแรงขึ้น โดยมีจํานวนผู้ติดเชื้อเพิ่มอย่างรวดเร็ว
ทําให้ปริมาณการใช้งานแอปฯ หมอชนะ สูงขึ้นตามไปด้วย
.
หน่วยงานที่เกี่ยวข้องคํานึงถึงการคุ้มครองข้อมูลส่วนบุคคล
จึงให้ผู้พัฒนาแอปฯ คือ กลุ่ม Code For Public และ
กลุ่มทีมงานอาสาหมอชนะ Mor Chana Volunteer Team
ดําเนินการปรับปรุงระบบ โดยยกเลิกการขอข้อมูลส่วนตัว
เช่น ชื่อสกุล เบอร์โทรศัพท์ ในการลงทะเบียน
ไม่ให้เก็บข้อมูลนั้นไว้ เพื่อให้ประชาชนเกิดความมั่นใจ
.
นอกจากนี้ ยังขอให้ผู้พัฒนาตัดฟังก์ชั่นการทํางานออกหลายจุด
เพื่อให้ใช้งานง่าย และไม่ลิดรอนสิทธิส่วนบุคคลของประชาชน
เหลือเพียงการตรวจสอบหาผู้ที่อยู่ในพื้นที่เดียวกับผู้ติดเชื้อ
เพื่อแจ้งเตือนประชาชนเท่านั้น
.
ไม่เพียงเท่านั้น เมื่อมีปริมาณผู้ใช้งานเพิ่มขึ้น
ทําให้คลาวด์เก็บข้อมูลเดิมเริ่มไม่เพียงพอ
จึงต้องใช้คลาวด์กลางภาครัฐ (GDCC) มารองรับการเก็บข้อมูล
ซึ่งดูแลโดย บริษัท โทรคมนาคมแห่งชาติ จํากัด (มหาชน)
.
ดังนั้น ข้อมูลที่กลุ่มผู้พัฒนาแอปฯ หมอชนะเผยแพร่ออกมา
จึงเป็นคําชี้แจงให้ทุกคนทราบว่า ได้มอบแอปฯ นี้ให้กับภาครัฐ
และไม่ได้อยู่ในความดูแลของกลุ่มแล้ว
โดยทางกลุ่มยังสนับสนุนการใช้งานของภาครัฐต่อไป
.
จากข้อมูลยืนยันได้ว่า ขณะนี้ทุกฝ่ายยังร่วมกันทํางาน
เพื่อให้การใช้งานเป็นไปอย่างราบรื่น
สามารถรองรับจํานวนผู้ใช้งานที่เพิ่มขึ้นอย่างมีประสิทธิภาพ
.
ยึดหลัก “การไม่ละเมิดข้อมูลและสิทธิส่วนบุคคล”
และคํานึงถึงประโยชน์ของประชาชนเป็นสําคัญ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ศบค.มท. สั่งการผู้ว่าฯ ทุกจังหวัดดำเนินมาตรการสกัดกั้นการลักลอบเข้าเมืองโดยผิดกฎหมายอย่างเข้มข้น
วันจันทร์ที่ 18 มกราคม 2564
ศบค.มท. สั่งการผู้ว่าฯ ทุกจังหวัดดําเนินมาตรการสกัดกั้นการลักลอบเข้าเมืองโดยผิดกฎหมายอย่างเข้มข้น
ศบค.มท. สั่งการผู้ว่าฯ ทุกจังหวัดดําเนินมาตรการสกัดกั้นการลักลอบเข้าเมืองโดยผิดกฎหมายอย่างเข้มข้น
วันนี้ (18 ม.ค.64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ด้วยในการประชุมศูนย์ปฏิบัติการ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศปก.ศบค.) เมื่อวันที่ 16 ม.ค. 64 มีเลขาธิการสภาความมั่นคงแห่งชาติเป็นประธาน เห็นชอบให้กระทรวงมหาดไทยเน้นย้ํามาตรการสกัดกั้นการลักลอบเข้าเมืองโดยผิดกฎหมายในสถานการณ์การแพร่ระบาดของโรคติดเชื้อไวรัสโคโรนา 2019
เพื่อให้การปฏิบัติตามมาตรการป้องกันการแพร่ระบาดของโรคติดเชื้อไวรัสโคโรน่า 2019 เป็นไปอย่างมีประสิทธิภาพ ตามมติฯ ดังกล่าว นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัด โดยในพื้นที่จังหวัดชายแดน ให้เพิ่มความเข้มข้นในการจัดให้มีการเฝ้าระวังการลักลอบเข้าเมืองโดยผิดกฎหมายเข้าไปในพื้นที่รับผิดชอบอย่างเข้มงวด ด้วยการใช้กลไกทางปกครอง กลไกภาคประชาชน/ประชาสังคมที่มีอยู่ สําหรับในพื้นที่จังหวัดตอนใน ให้ตรวจตรา กํากับดูแลสถานประกอบการ รวมทั้งภาคเอกชน มิให้จ้างแรงงานต่างด้าวที่ผิดกฎหมายที่เดินทางเข้ามาในราชอาณาจักรในห้วงเวลานี้ ทั้งนี้ ให้ผู้ว่าราชการจังหวัดบูรณาการการปฏิบัติร่วมกับหน่วยงานความมั่นคง ตํารวจ และมอบหมายหน่วยงานที่เกี่ยวข้องทุกระดับ ดําเนินการตามมาตรการสกัดกั้นการลักลอบเข้าเมืองโดยผิดกฎหมายในสถานการณ์การแพร่ระบาดของโรคติดเชื้อไวรัสโคโรนา 2019 ตามมติที่ประชุมฯ ดังกล่าวอย่างเคร่งครัด
รัฐบาลไทย-ข่าวทำเนียบรัฐบาล-กระทรวงมหาดไทยรับมอบน้ำยาฆ่าเชื้อ Anti – ViBac เพื่อสนับสนุนภารกิจในการบริหารสถานการณ์การแพร่ระบาดโควิด-19
วันจันทร์ที่ 18 มกราคม 2564
กระทรวงมหาดไทยรับมอบน้ํายาฆ่าเชื้อ Anti – ViBac เพื่อสนับสนุนภารกิจในการบริหารสถานการณ์การแพร่ระบาดโควิด-19
กระทรวงมหาดไทยรับมอบน้ํายาฆ่าเชื้อ Anti – ViBac เพื่อสนับสนุนภารกิจในการบริหารสถานการณ์การแพร่ระบาดโควิด-19
เมื่อวันที่ 15 ม.ค.64 เวลา 13:00 น. ที่สํานักงานศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (สนง.ศบค.มท.) นายสมคิด จันทมฤก รองปลัดกระทรวงมหาดไทยในฐานะผู้อํานวยการ สนง.ศบค.มท. เป็นผู้แทนนายฉัตรชัย พรหมเลิศ ปลัดกระทรวงมหาดไทย รับมอบน้ํายาฆ่าเชื้อ Anti - ViBac จาก นางสาวธัญญพัฒน์ นิธิโชติธนกิจ ประธานกรรมการบริษัท ฐานดี เอสเตท จํากัด พร้อมด้วย นายรังสี ลิมปิโชติกุล ผู้ช่วยฝ่ายบริหาร และนายจักรกิจ ม่วงสาย เลขานุการฝ่ายบริหาร โดยมี นายชัชวาลย์ เบญจสิริวงศ์ รองผู้ว่าราชการจังหวัดเพชรบูรณ์ นางสาววริษฐา สงวนเสริมศรี เลขานุการ สนง.ศบค.มท. นายเกนุชา บุญเกิด คณะทํางาน ศบค.มท. และนายศรัณย์ศักดิ์ ศรีเครือเนตร เลขานุการกรม กรมการปกครอง ร่วมรับมอบ
นางสาวธัญญพัฒน์ นิธิโชติธนกิจ กล่าวว่า ตามที่ได้เกิดสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ส่งผลให้ประชาชนได้รับความเดือดร้อนจากผลกระทบของการแพร่ระบาดเป็นจํานวนมาก บริษัท ฐานดี เอสเตท จํากัด ตระหนักถึงปัญหาของสถานการณ์ดังกล่าว จึงขอมอบน้ํายาฆ่าเชื้อโรค Anti - ViBac ขนาด 500 มิลลิลิตร จํานวน 100 ขวด ซึ่งมีคุณสมบัติในการฆ่าเชื้อแบคทีเรียและไวรัส เพื่อช่วยลดความเสี่ยงในการปนเปื้อนของเชื้อโรคบนพื้นผิวต่าง ๆ ให้กับกระทรวงมหาดไทยซึ่งเป็นหน่วยงานหลักในการขับเคลื่อนภารกิจการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และเป็นการสนับสนุนภารกิจของสํานักงานศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย เพื่อใช้สําหรับป้องกันและควบคุมการแพร่ระบาดของโรคติดเชื้อไวรัสโคโรนา 2019 ต่อไป
นายสมคิด จันทมฤก กล่าวว่า ขอขอบคุณ บริษัท ฐานดี เอสเตท จํากัด ที่ได้ให้การสนับสนุนน้ํายาฆ่าเชื้อโรค Anti - ViBac เพื่อสนับสนุนภารกิจของกระทรวงมหาดไทยและสํานักงานศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) ซึ่งจะได้นําไปใช้ให้เกิดประโยชน์ตามวัตถุประสงค์ต่อไป
รัฐบาลไทย-ข่าวทำเนียบรัฐบาล-เตือนอย่าหลงเชื่อ แอปฯ ลงทะเบียน "เราชนะ"
วันจันทร์ที่ 18 มกราคม 2564
เตือนอย่าหลงเชื่อ แอปฯ ลงทะเบียน "เราชนะ"
...
แจ้งเตือนประชาชน ระวังตกเป็นเหยื่อข่าวปลอม
จากกรณีที่ได้มีการเผยแพร่ข่าว
ลงทะเบียนผ่าน "แอปพลิเคชันเราชนะ"
โดยยืนยันว่า แอปฯ ดังกล่าว “ไม่เกี่ยวข้อง”
กับโครงการ “เราชนะ” แต่อย่างใด
.
สําหรับโครงการเราชนะ หรือมาตรการเยียวยา
ผู้ได้รับผลกระทบจากโรคโควิด-19 ระลอกใหม่
จะเสนอให้ ครม. พิจารณาในสัปดาห์นี้
จึงจะมีรายละเอียดที่ชัดเจนออกมา
.
ดังนั้น เมื่อรับรู้ข่าวสารต่าง ๆ ก่อนปักใจเชื่อ
ควรตรวจสอบหาแหล่งที่ของข่าว ให้ชัดเจน
และไม่ส่งต่อ หรือแชร์ข้อมูลต่าง ๆ
ให้เกิดความสับสน และความเข้าใจผิด
.
รัฐบาลขอเตือนผู้ที่มีพฤติกรรมแอบอ้าง
และเจตนาหลอกลวงให้ประชาชนเข้าใจผิด
หยุดการกระทําดังกล่าว
หากพบว่ามีการกระทําความผิด
จะดําเนินการตามกฎหมายทันที
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ไขข้อข้องใจ! ทีมพัฒนาแอปหมอชนะยุติบทบาท
ฝึกฟรี! จบแล้วมีงานทํา หลักสูตรดูแลผู้สูงอายุ
ยก 2 เกาะ เป็นพื้นที่คุ้มครองทรัพยากรทางทะเล
รับรอง! รพ. สนาม มีมาตรฐานและปลอดภัย
นั่งรถไฟวิถีใหม่ จองก่อน 3 วัน - เว้นระยะห่าง
รัฐบาลไทย-ข่าวทำเนียบรัฐบาล-รับรอง! รพ. สนาม มีมาตรฐานและปลอดภัย
วันจันทร์ที่ 18 มกราคม 2564
รับรอง! รพ. สนาม มีมาตรฐานและปลอดภัย
...
หลายคนที่รู้สึกกังวลใจ
เรื่องมาตรฐานและความปลอดภัยของ รพ.สนาม
เพื่อรองรับการแพร่ระบาดของโรคโควิด-19
แอดมินอยากให้อ่านข้อมูลนี้ เพื่อความเข้าใจที่ชัดเจนขึ้น
.
รพ.สนามจะถูกออกแบบโดยผู้เชี่ยวชาญหลายสาขา
เช่น สถาปนิก วิศวกร นักระบาดวิทยา แพทย์
การจัดตั้งจะเน้นความปลอดภัย
ทั้งตัวอาคาร การจัดการน้ําเสีย และการระบายอากาศ
ป้องกันการแพร่เชื้อไปสู่ชุมชน
.
ข้อคํานึงในการเลือกพื้นที่เพื่อจักตั้ง รพ.สนาม
- พื้นที่ที่โล่งว่างเปล่าห่างไกลชุมชน
- โรงยิม หอประชุม สนามกีฬาที่ห่างไกลจากชุมชน
- พื้นที่โล่งในโรงพยาบาล
- อาคารหอผู้ป่วยที่เพิ่งสร้างเสร็จใหม่
- สถานกักกันของรัฐทางเลือกที่แปลงเป็น รพ.สนาม
.
ทั้งหมดจะต้องผ่านความเห็นชอบ
ของคณะกรรมการโรคติดต่อจังหวัด
และนายแพทย์สาธารณสุขจังหวัด
เฉพาะกรณีโรคโควิด-19 เท่านั้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผู้เสียหายคดีแชร์ Forex-๓D เข้าขอบคุณ รมว.ยุติธรรม ไม่ทิ้งคดี ด้าน รมว.ยุติธรรม ขอให้ผู้เสียหายที่ตกหล่นรีบเข้ามาแจ้งความ ให้ข้อมูลภายใน ๓ สัปดาห์ เพราะหากคดีสิ้นสุดแล้วและมีการเฉล
วันจันทร์ที่ 18 มกราคม 2564
ผู้เสียหายคดีแชร์ Forex-๓D เข้าขอบคุณ รมว.ยุติธรรม ไม่ทิ้งคดี ด้าน รมว.ยุติธรรม ขอให้ผู้เสียหายที่ตกหล่นรีบเข้ามาแจ้งความ ให้ข้อมูลภายใน ๓ สัปดาห์เพราะหากคดีสิ้นสุดแล้วและมีการเฉล
ผู้เสียหายคดีแชร์ Forex-๓D เข้าขอบคุณ รมว.ยุติธรรม ไม่ทิ้งคดี ด้าน รมว.ยุติธรรม ขอให้ผู้เสียหายที่ตกหล่นรีบเข้ามาแจ้งความ ให้ข้อมูลภายใน ๓ สัปดาห์เพราะหากคดีสิ้นสุดแล้วและมีการเฉลี่ยทรัพย์คืน
ในวันจันทร์ที่ ๑๘ มกราคม ๒๕๖๔ เวลา ๑๐.๐๐ น. ณ ห้องแถลงข่าว ชั้น ๒ อาคารกระทรวงยุติธรรมแห่งใหม่ นายรณณรงค์ แก้วเพ็ชร ประธานเครือข่ายรณรงค์ทวงคืนความยุติธรรมในสังคม พร้อมตัวแทนผู้เสียหายจากการหลอกลวงให้ร่วมลงทุนแชร์ Forex-๓D นําดอกไม้เข้าขอบคุณ นายสมศักดิ์ เทพสุทิน รัฐมนตรีว่าการกระทรวงยุติธรรม ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และเจ้าหน้าที่กรมสอบสวนคดีพิเศษ ที่สามารถจับกุม นายอภิรักษ์ โกฎธิ ผู้บริหารบริษัท FOREX-๓D ผู้ต้องหาตามหมายจับคดีแชร์ลูกโซ่ FOREX หลังจากหลบหนีคดีเกือบ ๒ ปี พร้อมยื่นหนังสือขอให้ตรวจสอบบุคคลรอบข้างของนายอภิรักษ์ เพราะเกรงว่าจะมีการถ่ายโอนเงินไปยังบุคคลที่ ๓ เนื่องจากทรัพย์สินที่ถูกยึดมามีเพียง ๑,๑๐๐ ล้านบาท จากความเสียหายทั้งหมด กว่า ๒ พันล้านบาท
นายสมศักดิ์ เทพสุทิน รัฐมนตรีว่าการกระทรวงยุติธรรม ระบุว่า การจับกุมนายอภิรักษ์ ใช้เวลาในการติดตามตัวอยู่นาน เนื่องจากนายอภิรักษ์หลบหนีออกไปนอกประเทศ ก่อนที่จะลักลอบกลับเข้ามา จนสามารถจับกุมได้เมื่อ วันที่ ๑๕ มกราคม ที่ผ่านมา โดยขณะนี้มีผู้เสียหายกลุ่มแรก กว่า ๘ พันคน ทรัพย์สินกว่า ๒ พันล้านบาท เข้าสู่กระบวนการและให้ปากคํากับดีเอสไอเรียบร้อยแล้ว ซึ่งทราบว่ายังมีผู้เสียหายมากกว่านี้อีก จึงขอให้ผู้เสียหายที่ตกหล่นรีบเข้ามาแจ้งความ ให้ข้อมูลภายใน ๓ สัปดาห์ เพราะหากคดีสิ้นสุดแล้วและมีการเฉลี่ยทรัพย์คืนก็จะเกิดปัญหาไม่สามารถได้รับเงินคืนได้
ส่วนที่มีการยื่นให้เร่งรัดการตรวจสอบบุคคลรอบข้างของผู้ต้องหา จะเร่งดําเนินการ เพื่อให้เกิดความชัดเจนและโปร่งใส และขณะนี้ นายอภิรักษ์ ถูกคุมตัวที่เรือนจําพิเศษกรุงเทพมหานคร
นายปิยะศิริ วัฒนวรางกูล ผู้อํานวยการกองคดีธุรกิจการเงินนอกระบบ กรมสอบสวนคดีพิเศษ (ดีเอสไอ) กล่าวว่า สํานวนคดีแรกพนักงานอัยการได้ส่งสอบไปแล้วกว่า ๘ พันราย ซึ่งขณะนี้อัยการได้ส่งสํานวนกลับมาให้ดีเอสไอเป็นระยะเวลา ๓ สัปดาห์ เพื่อเปิดโอกาสให้ผู้เสียหายเข้ามาแจ้งความเพิ่มเติม พร้อมกันนี้จะใช้เวลาอีก ๔ เดือน ในการตรวจสอบเส้นทางการเงินและบัญชีทรัพย์สินของบุคคลที่เกี่ยวข้องทั้งหมด ที่ต้องใช้เวลานานเนื่องจากคาดว่าผู้ต้องหามีการโอนถ่ายทรัพย์สินไปในหลายรูปแบบ ซึ่งจะต้องสอบอย่างละเอียด หากบุคคลนั้นไม่สามารถตอบที่มาของทรัพย์สิน จะดําเนินการยึดทรัพย์ทันที ส่วนขณะนี้มีบุคคลสาธารณะ ดารา ที่มีชื่อเสียงอีก ๖ คน ที่ขณะนี้ยังอยู่ในฐานะผู้เสียหาย เข้ามาให้ปากคําเพิมเติ่ม
นายรณณรงค์ แก้วเพ็ชร ประธานเครือข่ายรณรงค์ทวงคืนความยุติธรรมในสังคม ระบุว่า เหลือเพียงอีก ๓ สัปดาห์ที่ดีเอสไอ เพิ่มเวลาในการให้ผู้เสียหายในคดีนี้เข้ามาแจ้งความเพิ่มเติม จึงอยากให้ ดารา บุคคลสาธารณะ หรือประชาชนทั่วไปที่ได้รับความเสียหายรีบเข้ามาแจ้งความ
ทั้งนี้ นายอภิรักษ์ ถูกแจ้งข้อกล่าวหา ใน ๓ คดี คือ คดีฉ้อโกงประชาชน พรบ. คอมพิวเตอร์ และฟอกเงิน